સંજય લીલા ભણશાલીની ફિલ્મ પદ્માવત ૨૫ જાન્યુઆરીએ રિલિઝ થઈ,તેની સાથે અક્ષયકુમારની ફિલ્મ ‘પેડમૅન’ પણ રિલિઝ થવાની હતી. ભણશાલીની વિનંતીને માન આપીને અક્ષયકુમારે પેડમૅન ફિલ્મની રિલિઝ પાછી ઠેલવીને ૯ ફેબ્રુઆરી કરી. પેડમૅન આમ પણ ચર્ચામાં છે. ઘણા લોકો એવું માને છે કે, સ્પાઈડરમૅન, સુપરમૅન, બૅટમૅનની જેમ પેડમૅન કોઈ પાત્ર હશે પણ એવું નથી. આ વિષય અલગ જ છે, ફિલ્મ પણ ઑફબિટ છે. મહિલાઓને માસિક પિરિયડમાં ઉપયોગમાં આવતા સેનેટરી પેડની વાત આ ફિલ્મમાં છે. સેનેટરી પેડ ક્ષેત્રમાં ક્રાંતિકારી શોધ કરનાર વ્યક્તિના જીવન પર આ ફિલ્મ બની છે. એ વ્યક્તિ છે અરુણાચલમ્ મુરુગનાથમ્. પેડમેન ફિલ્મમાં અક્ષયકુમાર મુરુગનાથમ્ની ભૂમિકા ભજવે છે. અરુણાચલમ્ મુરુગનાથમ્ની લાઇફ પર ફિલ્મ બની તો સવાલ એ થાય કે એમણે સેનેટરી પેડમાં એવી શું ક્રાંતિ કરી ? આવો જાણીએ.